Primul aparat de radioterapie Accuray TomoTherapy a fost instalat în cadrul Clinicii RT Lotus Center din Suceava, fiind la acest moment singurul de acest tip din regiunea Moldovei și unul din cele trei care funcționează astăzi în România.
Acesta este specializat în tratarea afecțiunilor oncologice, fiind amplasat la doi pași de Secția de Oncologie a Spitalului Clinic de Urgență "Sfântul Ioan cel Nou" din municipiul reședință.
Instalat în noua clinică RT Lotus Center, deschisă la finele anului 2022, Sistemul TomoTherapy se numără printre cele mai performante echipamente de radioterapie utilizate în tratamentul cancerului în lume la acest moment, redefinind complet standardul pentru tratamentul individualizat și precis al tumorilor, indiferent de localizarea lor.
Tomo Therapy combină imagistica CT integrată pentru o acutarețe excepțională a tratamentului cu o platformă elicoidală de livrare a tratamentului, fiind prima de acest fel realizată pe plan mondial.
Noul echipament reprezintă singurul aparat de radioterapie care face posibil tratamentul 360 grade, acționând eficient din orice unghi și reducând în același timp impactul asupra țesutului sănătos din jur.
Acest echipament poate fi utilizat de la tratamentul tumorilor mici, de ordinul milimetrilor, până la tratamentul multiplu al metastazelor și/sau tumorii primare, la iradierea tegumentelor sau a măduvei spinării integral, în cursul unei singure ședințe.
Lotus Center oferă ședințe de radioterapie externă, metoda implicând utilizarea radiațiilor ionizante pentru distrugerea celulelor canceroase sau pentru a opri dezvoltarea lor.
Centrul beneficiază de un personal de specialitate instruit, care vine în ajutorul pacienților pentru asigurarea tratamentului de susținere suportat în totalitate de către clinică și managerierea eventualelor efecte secundare apărute în cursul tratamentelor de radioterapie.
Echipa medicală a centrului monitorizează evoluția stării de sănătate a pacienților atât la începutul tratamentului, cât și pe toată perioada acestuia.
De asemenea, suportul psihologic, atât de important în cursul acestor tratamente, este oferit gratuit de personalul de specialitate al clinicii.
Sucevenii sunt privilegiați astăzi să poată realiza acest tratament revoluționar în orașul lor, aceste ședințe complete de radioterapie pentru toate tipurile de cancer cu indicație de tratament radioterapeutic fiind decontate integral de Casa de Asigurări de Sănătate prin Programul Național de Oncologie.
Pe lângă suceveni, pot beneficia de noul aparat de radioterapie și pacienți ai județelor din jur, Botoșani și Neamț, care găsesc aici întreg sprijinul și o posibilitate de acces facilă în privința distanțelor față de domiciliul lor.
Inconvenientele deplasării într-un centru la distanță, timpul afectat și toate neajunsurile internării sunt astăzi eliminate de prezența acestui nou centru care beneficiază astăzi pentru pacienții săi de una dintre cele mai revoluționare inovații în radioterapie din istoria tratamentului cancerului, redefinind complet standardul pentru tratamentul individualizat și prescris al tumorilor și creând în același timp o nouă paradigmă pentru confortul și calitatea vieții pacientului.
Pentru tratament și sprijin, contactați Centrul de Radioterapie Suceava – RT Lotus Center, Bulevardul 1 Decembrie 1918, Nr. 21, Suceava, 720224, telefon 0374 822 863, e-mail: office@redioterapiesuceava.ro.